Seinäjoen kirkkovaltuuston ja moottoripyöräkerho Cannonball MC:n jäsen Voitto Välimäki on ehdolla Seinäjoen kokoomuksen listalla huhtikuun kuntavaaleissa.

Välimäki on tuomittu mm. ampuma-aserikoksesta, huumausainerikoksesta ja kätkemisrikoksista.

Seinäjoen kokoomuksen puheenjohtaja:

"

Ensimmäisen kerran kuulen tästä nyt

"

.

Voitto Välimäki (1956) valittiin Seinäjoen kirkkovaltuustoon vuoden 2014 seurakuntavaaleissa sitoutumattomana kokoomuksen listoilta. Facebook-sivuillaan Välimäki ilmaisee avoimesti sanoin ja kuvin olevansa Cannonballin jäsen. Hän esimerkiksi poseeraa CMC Squad -jengiliivissä ja kertoo viettävänsä aikaa Seinäjoen Cannonball Mc:n tiloissa.

Keskusrikospoliisi määrittelee Cannonballin rikollisjärjestöksi. Helsingin käräjäoikeus määritteli Cannonballin rikollisryhmäksi helmikuussa 2015. Helsingin hovioikeus hyväksyi käräjäoikeuden tulkinnan viime marraskuussa.

Välimäellä on pitkä rikosrekisteri. Rikokset ajoittuvat pääasiassa vuosiin 2005-2007. Hänet on tuomittu mm. ampuma-aserikkomuksesta, amupuma-aserikoksesta, huumausainerikoksesta ja useista kätkemisrikoksista.

Viimeinen tuomio on vuodelta 2015. Etelä-Pohjanmaan käräjäoikeus tuomitsi Välimäen 3.3.2015 vapaudenriistosta 60 päiväsakkoon.

Sanomalehti Ilkka raportoi edellisvuoden muilutustapauksesta seuraavasti: " Haastehakemuksen teonkuvauksen mukaan Seinäjoella asuva, isokyröläistaustainen reilu kolmekymppinen mies ja Välimäki ovat yhdessä ja yksissä tuumin oikeudettomasti riistäneet helsinkiläistaustaisen miehen liikkumavapauden. Välimäen avuksi rientänyt mies on Välimäen aloitteesta yöllä puoli kolmen aikaan noutanut helsinkiläistaustaisen miehen vastoin hänen tahtoaan tämän asunnosta. "

Tämän jälkeen uhri oli retuutettu Seinäjoen keskustasta sijaitsevasta asunnosta auton takaistuimelle, jossa häntä pahoinpideltiin.

" Autolla ajeltiin noin 20 kilometrin päähän Voitto Välimäen kiinteistölle, missä autoon pakotettua helsinkiläistä on pidetty noin tunnin ajan ja pahoinpidelty. Sen jälkeen pahoinpidelty mies on Välimäen ja hänen avukseen pyytämänsä miehen tahdosta kyyditty samalla autolla Seinäjoen rautatieasemalle, " sanomalehti Ilkka kirjoitti verkkosivuillaan 3.3.2015.

Seinäjoen kokoomus ry:n puheenjohtaja Jesse Luhtala kommentoi asiaa Iltalehdelle.

Pitääkö paikkansa, että rikoksista tuomittu Cannonball-jäsen Voitto Välimäki on ehdolla teidän listalla?

- Hänen taustoihin en osaa sillä lailla ottaa kantaa, että millä lailla hän on harrastustoiminnassa mukana, mutta kyllä kyseinen henkilö on meidän listalla.

Oletteko tietoinen hänen rikostuomioistaan?

- Siitä en kyllä ole tietoinen.

Onko ehdokasasettelussa tapahtunut jokin vahinko tai väärinkäsitys?

- En osaa nyt siihen ottaa kantaa ennen kuin tarkemmin tästä tulee tietoa. Ensimmäisen kerran kuulen tästä nyt. Hän on toiminut kyllä meillä kirkkovaltuustossa sitoutumattomana ryhmässä, aktiivisesti ottanut asiat tosissaan ja hoitanut hyvin kirkkovaltuutetun rooliaan, ja tämän pohjalta ei sitten ole mitään sen suurempia selvityksiä tehtykään.

Miten kommentoitte Välimäen ehdokkuutta?

- En nyt lähde sen kummemmin kommentoimaan tässä vaiheessa. Keskustellaan varmaan tästä keskenään kuntavaaleihin liittyvässä organisaatiossa, että aiheuttaako tämä jonkinlaisia toimenpiteitä meidän osalta.

Oletteko yhtään tarkistaneet teidän ehdokkaittenne taustoja?

- Ei sillä lailla. Meillä on tietysti iso määrä ehdokkaita. Järjestelmällisesti niitä ei sillä lailla käydä kuitenkaan läpi. Luotetaan siihen, että kuitenkin meillä on iso väkimäärä tietysti tekemässä täällä vaaleja ja hankkimassa ehdokkaita, että tällainen tulisi esiin. Mutta nyt on sitten tällainen asia päässyt menemään läpi. Yleensähän pienellä paikkakunnalla nämä nyt aika hyvin on tiedossa.

Välimäki on avannut ahkerasti Facebook-aikajanallaan Cannonball-elämäänsä. Viime perjantaina hän kirjoitti: " Kahta en vaihda, toinen on Cannonball Mc ja toinen?????? "

Samana päivänä, jolloin kuntavaalien ehdokasasettelu päättyi eli 28.2., raamikkaan oloinen Välimäki poseerasi Facebook-sivullaan yläruumis paljaana. " Sitä joko on tai ei oo. 60, aika hyvin säilynyt ja mikäli valtuustoon pääsen tulevissa vaaleissa, niin tuskin kaltaistani löytyy, ja on helppo neuvotella asiasta kun asiasta, " Välimäki kirjoitti.

Seuraavana päivänä hän kirjoitti tulevista vaaleista. Sen mukaan liikenneasiat ovat tärkeitä Välimäelle. " Yksi toive ja lupaus on, että julkisen liikenteen vuorojen lisäys on eräs tärkeä, sillä nykyisin se on riittämätöntä ja miten sitä rahoitetaan? Kyllä siihen keinot löytyy. Asukkaita on muuallakin kuin keskustassa, ja mikäli tarkoitus on, että reuna-alueen ihmiset ei häiritse keskustassa niin väärä luulo, sillä kaikki ei pysty ostamaan tulevia ja jo olevia asuntoja.